Cringe. Susramlje. Tako jednostavan i tako univerzalan osjećaj. U britanskom slengu cringe označava osjećaj srama koji nastaje zbog tuđeg sramotnog ili neprimjerenog ponašanja. Ovoga vikenda naučili smo da je Jerko naučio novu riječ – konceptualno.

Konceptualni akt razbijanja gitare (cringe), na Zagrebačkom festivalu (cringe) rezultirao je strašno dobrom zabavom (cringe) koja se paralelno odvijala na Facebooku i YouTubeu. Genijalan ili cringe PR potez benda na koji su skoro svi već zaboravili? Možda nikad nećemo saznati.

Danima je tako admin Adastrinih profila zabavljao i do suza nasmijavao sve (doslovno sve!) koji su komentirali ovaj ‘konceptualni akt’. A onda su preko noći izveli svoj drugi konceptualni akt i sve svoje komentare izbrisali s YouTubea.

No, kako je Internet vrelo konceptulanih aktova i konceptualnih persona, u bespućima je ipak ostalo ponešto konceptualnih screenshotova, kao i svi komentari na bendovoj Facebook stranici. Izabrali smo najkonceptualnije komentare koji su susramlje doveli na još jedan viši nivo. Nekad se do zvijezda pristizalo preko trnja, danas se to radi preko cringea.